Safari (navigator del web)

Safari (version 3.0.3b o plus recente) es un navigator del web pro le systema de operation Mac OS X (version 10.4.10 o plus recente) del compania Apple Computer, qui face computatores del typo Macintosh. Safari es considerate per Apple como le navigator standard pro iste systemas.

Le motor de rendition (le systema qui traduce le codices de hypertexto como HTML in forma visual e monstra le resultato in le schermo) ha essite adaptate per Apple ex Konqueror, un navigator web libere pro systemas de operation del typo Unix. Isto es appellate WebCore per Apple. WebCore es liberemente usabile per alteres qui vole incorporar rendition de HTML in lor programmas.

Super iste fundation, Apple ha construite un belle e consistente interfacie de usator proprietari. Assi, Safari combina componentes libere e non-libere. Post le lanceamento, Safari ha rapidemente devenite le navigator le plus popular pro systemas Macintosh.

Le navigator ha essite nominate Safari proque le nomine de codice del versiones diverse de Mac OS X, como Panther e Jaguar, es le nomines de animales que vive in Africa oriental.

 Ligamines externe 

 Safari
 Mac OS X
 WebCore
 Konqueror

Categoria:Programmas pro Internet